ئالێن دیلۆن

ئالێن فابیان ماوریس مارسێل دیلۆن (بە فەڕەنسی: Alain Fabien Maurice Marcel Delon؛ ٨ی تشرینی دووەمی ١٩٣٥–١٨ی ئابی ٢٠٢٤) ئەکتەر و بەرھەمھێنەری فەرەنسی بووە. دیلۆن وەک پیاوێکی پێشەنگی کولتووری و سینەمایی سەدەی بیستەم دانپێدانراوە، وەک یەکێک لە ئەکتەرە پێشەنگەکانی ئەورووپی لە ساڵانی شەستەکان و حەفتاکان و ھەشتاکانی سەدەی ڕابردوودا دەرکەوت. شێواز و ڕوخسار و ڕۆڵەکانی وای لێکرد ببێتە ئایکۆنێکی نێودەوڵەتی و بووە ھۆی بەدەستھێنانی بەناوبانگی گشتی.

دیلۆن لە فێستیڤاڵە بەناوبانگەکاندا خەڵاتی وەرگرتووە و زۆرجاریش بۆ تەواوی ژیانی ھونەری ڕێزی لێدەگیرا. لە ساڵی ١٩٨٥ خەڵاتی سیزاری باشترین ئەکتەری بەدەستھێنا بەھۆی ڕۆڵی لە فیلمی Notre histoire (١٩٨٤). لە ساڵی ١٩٩١ دەبێتە ئەندامی لەشکری شەرەفی فەرەنسا. لە چل و پێنجەمین فێستیڤاڵی نێونەتەوەییی فیلمی بەرلین، خەڵاتی ورچی زێڕینی ڕێزلێنانی بەدەستھێنا. لە فێستیڤاڵی فیلمی کان ٢٠١٩ خەڵاتی ناولەپی زێڕین فەخری وەرگرت.

دیلۆن بەھۆی ڕۆڵەکانی لە فیلمەکانی وەک ژنان لاوازن (١٩٥٩)، نیوەڕۆی وەنەوشەیی (١٩٦٠)، ڕۆکۆ و براکانی (١٩٦٠)، لۆکلیس (١٩٦٢)، پلنگ (١٩٦٣)، لێ سامۆرای (١٩٦٧) ستایشی ڕەخنەگرانی بەدەستھێنا. کچەکە لەسەر ماتۆڕسکیل (١٩٦٨)، لا پیسین (١٩٦٩)، لێ سێرکل ڕوژ (١٩٧٠)، Un flic (١٩٧٢)، و مۆنسێۆ کلاین (١٩٧٦). لە ماوەی کارکردنیدا، دیلۆن لەگەڵ زۆرێک لە دەرھێنەرەکان کاریان کردووە، لەوانە لوچینۆ ڤیسکۆنتی، ژان لوک گۆدار، ژان پیێر مێلڤیل، مایکل ئەنجیلۆ ئەنتۆنیۆنی و لویس مال. دیلۆن لە ساڵی ١٩٩٩ ڕەگەزنامەی سویسری بەدەستھێناوە.

 سەرچاوەکان 

پۆل:خەڵکی فەرەنسا
پۆل:ئەکتەرەکان
پۆل:لەدایکبووانی ١٩٣٥
پۆل:مردووانی ٢٠٢٤
پۆل:براوەکانی خەڵاتی باشترین ئەکتەری سیزەر